CELEX: 61997TO0256
Language: fi
Date: 1999-02-01
Title: Yhteisöjen ensimmäisen oikeusasteen tuomioistuimen (laajennettu viides jaosto) määräys 1 päivänä helmikuuta 1999. # Bureau européen des unions de consommateurs (BEUC) vastaan Euroopan yhteisöjen komissio. # Polkumyynnin vastainen menettely - Kuluttajaj-rjestö - Kieltäytyminen pitämästä asianomaisena osapuolena - Kumoamiskanne - Väliaikaisen polkumyyntitullin käyttöönotosta annetun asetuksen voimassaolon päättyminen - Oikeussuojaintressi - Lausunnon antamisen raukeaminen. # Asia T-256/97.

Avis juridique important

|

61997B0256

Yhteisöjen ensimmäisen oikeusasteen tuomioistuimen (laajennettu viides jaosto) määräys 1 päivänä helmikuuta 1999.  -  Bureau européen des unions de consommateurs (BEUC) vastaan Euroopan yhteisöjen komissio.  -  Polkumyynnin vastainen menettely - Kuluttajaj-rjestö - Kieltäytyminen pitämästä asianomaisena osapuolena - Kumoamiskanne - Väliaikaisen polkumyyntitullin käyttöönotosta annetun asetuksen voimassaolon päättyminen - Oikeussuojaintressi - Lausunnon antamisen raukeaminen.  -  Asia T-256/97.  

Oikeustapauskokoelma 1999 sivu II-00169

Tiivistelmä
Avainsanat

Kumoamiskanne - Oikeussuojaintressi - Kanne, jonka kohteena on täytäntöönpantu päätös(EY:n perustamissopimuksen 173 artikla)  

Tiivistelmä

Kuluttajajärjestöllä voi olla edelleen oikeussuojaintressi sellaisen päätöksen kumoamiseen, jossa komissio kieltäytyy pitämästä sitä asianomaisena osapuolena polkumyynnin vastaisessa menettelyssä, vaikka kyseinen päätös on jo pantu täytäntöön. Tällaisen päätöksen kumoamisella sinänsä voi nimittäin olla oikeusvaikutuksia, muun muassa se, että komissiota estetään jatkamasta kyseisen käytännön noudattamista.